བདག་དང་དབྱར་དམ་གཅིག །ཐུགས་དམ་གཉེན་པོ་བདག་གིས་བསྐང་།། ཨེ་
ཀློང་དྲག་པོའི་གཏོར་གཞོང་དུ།། འབྱུང་བའི་བཅུད་དང་རིན་ཆེན་དང་།། ཤ་རི་
ཁྲག་མཚོ་ཀེང་རུས་དང་། ཚན་ཆབ་སྤོས་དྲི་མར་མེ་དང་།། མེ་ཏོག་ཞལ་ཟས་སྤྱན་
251

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཟིགས་དང༌།། དར་ཟབ་གར་སྟབས་རོལ་མོ་དང་།། རྔམ་གདུང་ཤ་ཁྲག་སྨན་ཆང་
གིས།། བསྐང་ངོ་ལྷ་ཚོགས་ཐུགས་དམ་བསྐང་།། བསྭོ་གསས་མཁར་ཞི་རྒྱས་འབར་
བའི་ཕོ་བྲང་ན། གཡོ་མེད་མ་པང་ལྷ་ཆེན་དང་། གཤེན་རྒྱལ་ལྷ་ཡི་ཐུགས་དམ་བསྐང་།།
གཤེན་ལྷ་འོད་དཀར་དབྱིངས་ཀྱི་ལྷ༎ འགྱུར་མེད་ཁྲི་ཁུག་སྐུ་ཡི་ལྷ།། འགགས་མེད་
ཡེ་སྲིད་ཕྱྭ་ཡི་ལྷ༎ མཁའ་འགྱིང་དཀར་པོ་འབུམ་གྱི་ལྷ༎ དབྱིངས་ཀྱི་ལྷ་ལྔའི་ཐུགས་
དམ་བསྐང་།༎ གསས་མཁར་དེ་ཡི་ཕྱི་རིམ་ན།། གར་གསས་རྒོད་གསས་གསས་རྗེ་
དང་། གནམ་གསས་ལ་སོགས་རུ་བཞིའི་ཐུགས་དམ་བསྐང༌།། གསས་མཁར་དེ་
ཡི་ཕྱི་རིམ་ན།། ཡེ་གཤེན་བརྒྱད་དང་ལྕམ་མོ་བརྒྱད།། ལྕམ་དྲལ་བཅུ་དྲུག་ཐུགས་
དམ་བསྐང༌།། སྡིག་སྒྲིབ་ཆག་ཉམས་མཐོལ་ལོ་བཤགས།། དམ་སྐོང་ཚངས་པའི་
དངོས་གྲུབ་སྩོལ། བསྭོ་རྒྱ་མདུད་འབར་བའི་ཨེ་ཀློང་ན།། བྱིན་རླབས་རྨད་འབྱུང་
ཁྲོ་བོ་བཅུ།། ཁྲོ་མོ་ཡུམ་བཅུའི་ཐུགས་དམ་བསྐང་༎ གཏི་མུག་མུན་པ་བསལ་བའི་
ཕྱིར། འབྲུག་གསས་ཡབ་ཡུམ་ཐུགས་དམ་བསྐང་། ཞེ་སྡང་རྩད་ནས་བཅད་པའི་
ཕྱིར༎ ཁྲ་གསས་ཡབ་ཡུམ་ཐུགས་དམ་བསྐང་།། ང་རྒྱལ་བྲག་ཆེན་གཞོམ་པའི་ཕྱིར༎
མེ་གསས་ཡབ་ཡུམ་ཐུགས་དམ་བསྐང༌།། འདོད་ཆགས་རྒྱ་མཚོ་སྐེམ་པའི་ཕྱིར།།
དབལ་གསས་ཡབ་ཡུམ་ཐུགས་དམ་བསྐང་།། འཕྲག་དོག་རླུང་ཆེན་གཞོམ་པའི་
ཕྱིར༎ ཀློག་གསས་ཡབ་ཡུམ་ཐུགས་དམ་བསྐང་། མེ་ལྷ་ཕོ་མོ་འདུལ་བའི་ཕྱིར།།
མཁའ་འགྱིང་ཡབ་ཡུམ་ཐུགས་དམ་བསྐང་།། སྲིན་པོ་ཕོ་མོ་འདུལ་བའི་ཕྱིར། བདུད་
ནག་ཡབ་ཡུམ་ཐུགས་དམ་བསྐང་།། རླུང་ལྷ་ཕོ་མོ་འདུལ་བའི་ཕྱིར།། གནམ་དྲག་
ཡབ་ཡུམ་ཐུགས་དམ་བསྐང་།། བདེན་བྲལ་ཕོ་མོ་འདུལ་བའི་ཕྱིར༎ སྡོམ་ཆེན་ཡབ་
ཡུམ་ཐུགས་དམ་བསྐང་།། བསྟན་པ་གཉེན་པོ་བསྲུང་བའི་ཕྱིར།། སྟག་ལ་ཡབ་ཡུམ་
ཐུགས་དམ་བསྐང་།། ལོག་རྟོགས་སྐྱེ་བཞི་སྒོ་བཅད་ཕྱིར།། སྒོ་སྲུང་ཡབ་ཡུམ་ཐུགས་
252

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
དམ་བསྐང་།། ཕུད་དང་གཏོར་མས་ཐུགས་དམ་བསྐང་།། ཤ་ཁྲག་གཏོར་མས་
ཐུགས་དམ་བསྐང་།། རྩ་ལག་དམ་ཚིག་ཆག་ཉམས་བཤགས།། མཐུ་རྩལ་དབང་
གི་དངོས་གྲུབ་སྩོལ།། བསྭོ་མ་གཡེལ་ཕུར་ནག་སྲུང་མའི་ཚོགས།། སྟག་ལ་མེ་འབར་
གདུང་སོབ་ངས།། འདབ་ཆགས་ཁྲ་རྔམ་གླག་རྔམ་ཁྱུང་རྔམ་གསུམ། སྟག་རྔམ་
སེང་རྔམ་སྤྱང་རྔམ་གསུམ། རྔམ་པ་དྲུག་གི་ཤ་ཁྲག་འདིས། ཁྲ་ཁྱུང་ཡབ་ཡུམ་ཐུགས་
དམ་བསྐང་།། བྱ་གསས་ཀོ་བོའི་ཐུགས་དམ་བསྐང་།། ཁྱུང་སྨན་གཡུ་གཤོག་ཐུགས་
དམ་བསྐང་།། ཡ་མཚན་སྤྲུལ་པའི་ཁྱུང་སྨན་ལྔ། ལྷ་སྲིན་བདུད་ཀྱི་བྱ་ཁྲ་ལྔ། ས་བདག་
བརྟན་མའི་གཅན་སྤྱང་ལྔ།། ཡང་སྤྲུལ་ཕོ་ཉ་ཁྲ་སྤྱང་ཚོགས།། ཤ་ཁྲག་དམར་གྱིས་
ཐུགས་དམ་བསྐང་།། བཅོལ་པའི་ཕྲིན་ལས་མྱུར་དུ་སྒྲུབས། །བསྭོ་མ་གཡེལ་ཕུར་
ནག་སྲུང་མའི་ཚོགས༎ སྟག་ལ་མེ་འབར་གདུང་སོབ་ངས།། བ་དམར་གླང་དམར་
དོན་སྙིང་དང་།༎ གསེར་ཉ་གཡུ་ཉའི་ཤ་ཁྲག་འདིས། སྲིད་པའི་ས་བདག་སྟོང་ཁྱབ་
དང་༎ གཏིང་ཁམས་ས་བདག་ཡུམ་ལྔའི་ཐུགས་དམ་བསྐང་།༎ ཐིག་ལེ་སེམས་ཀྱི་
མ་བདུན་ཐུགས་དམ་བསྐང་།། ཤ་ཁྲག་དམར་གྱིས་ཐུགས་དམ་བསྐང༌༎ བཅོལ་
པའི་ལས་སྒྲུབས་ཉམས་པ་སྒྲོལ། །བསྭོ་མ་གཡེལ་ཕུར་ནག་སྲུང་མའི་ཚོགས།། སྟག་
ལ་མེ་འབར་གདུང་སོབ་ངས།། ཆུ་སྲིན་གདུག་པའི་སྙིང་ཁྲག་དང་། རུ་སྦལ་འགྱིང་
བའི་དོན་སྙིང་གིས༎ ཁ་བསྡུད་ཕུར་འདེབས་ཉི་ཤུའི་ཐུགས་དམ་བསྐང་།༎ ཤ་ཁྲག་
གཏོར་མས་ཐུགས་དམ་བསྐང་།། བཅོལ་པའི་ཕྲིན་ལས་གྲུབ་པར་མཛོད། །བསྭོ་
མ་གཡེལ་ཕུར་ནག་སྲུང་མའི་ཚོགས༎ སྟག་ལ་མེ་འབར་གདུང་སོབ་ངས༎ དབྱི་
གསའ་མ་བུའི་དོན་སྙིང་དང་།། གསེར་ཤ་དུང་ཤའི་ཤ་ཁྲག་འདིས། ཐིག་ལེ་ཁྲག་
གི་རོ་ལྡག་བཞི༎ ལྕམ་དྲལ་བརྒྱད་ཀྱི་ཐུགས་དམ་བསྐང་།། ཐུ་ལུམ་བདུད་ཀྱི་མེ་འབུད་
བཞི།། ལྕམ་དྲལ་བརྒྱད་ཀྱི་ཐུགས་དམ་བསྐང་།། དབལ་མོ་རོལ་མཚོ་འཁྲུག་བྱེད་
253

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བཞི།། བསྐལ་པའི་ལས་མཁན་ཤུགས་སྒྲོལ་བཞི།། ལྕམ་དྲལ་བརྒྱད་ཀྱི་ཐུགས་དམ་
བསྐང་།། ཐིག་ལེ་གཙོ་མོ་ཆེན་མོ་བདུན། ཕུར་སྨན་ཁྲོ་མོ་བླ་འདུལ་བཅུ།། ནག་མོ་
རལ་ཁ་མཆེད་དེ་བདུན། ཕུར་སྨན་བདུད་ཀྱི་ལྕམ་མོ་བརྒྱད།༎། ཕུང་བྱེད་ཐན་འགྱེད་
མ་མོ་བདུན། གཏིང་ཁམས་བུད་མེད་ལྔ་བཅུ་ཡང་།། ཤ་ཁྲག་དམར་གྱིས་ཐུགས་
དམ་བསྐང་༎ བཅོལ་པ་སྒྲུབས་ལ་གེ་ཤན་སྒྲོལ།། དབལ་གྱི་གཟེ་སྤར་མགོ་བརྙན་
དང་།། ནག་པོ་རྒྱུད་གསུམ་སྲུང་མ་དང་།། གསང་སྔགས་རྣམས་ཀྱི་སྲུང་མ་དང་༎
མཐོར་གསས་བདར་གསས་སྨན་གསས་དང་།། འཐོར་གསས་རྫི་གསས་གྱེར་གསས་
དང་།། དབལ་གསས་དགུ་ཁྲི་དགུ་འབུམ་དང་།། བོན་སྐྱོང་གཏེར་བདག་སྲུང་མའི་
ཚོགས། ཤ་ཁྲག་དམར་གྱིས་ཐུགས་དམ་བསྐང་།། བཅོལ་པའི་ཕྲིན་ལས་གྲུབ་པར་
མཛོད། །བསྭོ་མ་གཡེལ་ཕུར་ནག་སྲུང་མའི་ཚོགས༎ སྔོན་གྱི་སྟག་ལ་མེ་འབར་གྱིས།
བཀའ་དང་དམ་ལ་བཏག་པ་ཡི།། ལྷ་བརྒྱད་ཀླུ་བརྒྱད་རྒྱལ་ཆེན་བཞི།། ཕྱོགས་
སྐྱོངས་བཅུ་དང་གནོད་སྦྱིན་བཞི།། གཟའ་དང་རྒྱུ་སྐར་དཔལ་མགོན་ཚོགས།། ཤ་
ཁྲག་དམར་གྱིས་ཐུགས་དམ་བསྐང་།། བཅོལ་པའི་ཕྲིན་ལས་གྲུབ་པར་མཛོད། །བསྭོ་
མ་གཡེལ་ཕུར་ནག་སྲུང་མའི་ཚོགས།། གཡེན་དགུ་སྡེ་བརྒྱད་དྲེགས་པ་ཅན།། འཇིག་
རྟེན་སྐྱོངས་བའི་བརྟན་མ་དང་།༎ འཛམ་གླིང་ཡུལ་ས་གཞི་བདག་རྣམས།། ཤ་ཁྲག་
དམར་གྱིས་ཐུགས་དམ་བསྐང་།། བཅོལ་པའི་ཕྲིན་ལས་གྲུབ་པར་མཛོད།། སྔོན་
གྱི་ཐུགས་དམ་ཅི་བཞིན་དུ།། བསྐང་ངོ་དོ་ནུབ་གནས་འདིར་ཐུགས་དམ་བསྐང་།།
ལོངས་སྤྱོད་ཚོགས་ཀྱིས་ཐུགས་དམ་བསྐང་།། གསལ་བའི་མར་མེས་ཐུགས་དམ་
བསྐང་།། དྲི་ཞིམ་སྤོས་ཀྱིས་ཐུགས་དམ་བསྐང་། གདའ་དགུ་རོ་ཡིས་ཐུགས་དམ་
བསྐང་།། འཇམ་དགུ་རེག་གིས་ཐུགས་དམ་བསྐང༌།། གཙང་དགུ་ཚན་གྱིས་ཐུགས་
དམ་བསྐང་།། སྙན་དགུ་སྒྲ་ཡིས་ཐུགས་དམ་བསྐང་། མཛེས་དགུ་རྒྱན་གྱིས་ཐུགས་
254

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
དམ་བསྐང༌།། སྡུག་དགུ་གཟུགས་ཀྱིས་ཐུགས་དམ་བསྐང་།། རིན་ཆེན་གཏེར་གྱིས་
ཐུགས་དམ་བསྐང་། བདུད་རྩི་སྨན་གྱིས་ཐུགས་དམ་བསྐང་།། གར་སྟབས་ཕྱག་
རྒྱས་ཐུགས་དམ་བསྐང་།། ཚངས་པའི་དབྱངས་ཀྱིས་ཐུགས་དམ་བསྐང་།༎ དཀར་
གསུམ་ཕུད་ཀྱིས་ཐུགས་དམ་བསྐང་། འབྲས་དྲུག་ཆང་གིས་ཐུགས་དམ་བསྐང་།༎
དམར་གསུམ་དོན་གྱིས་ཐུགས་དམ་བསྐང་། རག་ཏ་ཁྲག་གིས་ཐུགས་དམ་བསྐང༌།།
མང་ས་ཤ་ཡིས་ཐུགས་དམ་བསྐང་། ཙི་རྟ་སྙིང་གིས་ཐུགས་དམ་བསྐང་། ཀེང་རུས་
རྐང་གིས་ཐུགས་དམ་བསྐང་།། དམ་རྫས་འཚོགས་པས་ཐུགས་དམ་བསྐང་།།
དབལ་ཕུར་ལྷ་ཚོགས་སྤྱན་སྔ་རུ།༎། བསྐང་བའི་དོན་དུ་བཤགས་པ་ནི། བཀའ་ལྟར་
མ་བགྱིས་མཐོལ་ལོ་བཤགས།། གཞུང་ལྟར་མ་སྒྲུབ་མཐོལ་ལོ་བཤགས།། དམ་རྫས་
མ་འཚོགས་འཐོལ་ལོ་བཤགས།༎ ཏིང་འཛིན་མ་གསལ་མཐོལ་ལོ་བཤགས། འཛབ་
བསྙེན་མ་རྟོགས་མཐོལ་ལོ་བཤགས༎ གཏོར་ཚོགས་ཞན་པ་མཐོལ་ལོ་བཤགས།།
ཕྱག་རྒྱ་མ་བསྒྱུར་མཐོལ་ལོ་བཤགས། ལས་སྦྱོར་ལོག་པ་མཐོལ་ལོ་བཤགས༎ རྩ་
བ་ཡན་ལག་དམ་ཚིག་ལ། འགལ་འཁྲུལ་ཉམས་པ་ཅི་ཡོད་རྣམས།། མི་འཆབ་གནོང་
འགྱོད་མཐོལ་ལོ་བཤགས། དབལ་ཕུར་ལྷ་དང་སྲུང་མ་ལ།། བཤགས་པས་དག་
ནས་དངོས་གྲུབ་སྩོལ། སྐུ་གསུང་ཡོན་ཏན་ཕྲིན་ལས་ཐུགས།། བཙན་ཕྱུག་འཕེན་
དར་ལོངས་སྤྱོད་ཚེ༎ མཐུ་རྩལ་དབང་གི་དངོས་གྲུབ་སྩོལ༎ མཐར་ཕྱིན་མཆོག་
གི་དངོས་གྲུབ་སྩོལ།། ལོ་ཟླ་ཞག་དང་ཟ་མའི་ཀག །ལྟས་ངན་དགྲ་དང་མི་མཐུན་
ཟློག །བན་བོན་ཕུར་ཁ་མུ་སྟེགས་བྱད།། ཀླུ་ཡི་གཏད་ཁྲམ་འཕྲ་མེན་བསྐོར།། བྱད་
ལྟེམ་ཐུན་ཟོར་ཐམས་ཅད་ཟློག །སྡེ་བརྒྱད་ཟ་ལམ་གཤིན་རྗེའི་ཁྲམ༎ མ་མོའི་དལ་
རིམས་བཟློག་ཏུ་གསོལ། བྱོལ་ཁ་དགྲ་དང་བགེགས་ལ་ཐོབ།། སྒྲུབ་གཤེན་འཁོར་
སྐྱོངས་བསྟན་པ་སྲུངས།། བསོད་ནམས་དབང་ཐང་རླུང་རྟ་སྤེལ། གང་འགྲས་དགྲ་
255

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དང་གང་གནོད་འདྲེ། ཐད་དུ་ལངས་པ་ཐམས་ཅད་ཀུན།། མེད་པར་རྡུལ་དུ་
བརླག་ནས་ཀྱང་།། གཡུང་དྲུང་བོན་གྱི་བསྟན་པ་སྲུངས། སྒྲུབ་པ་པོ་ཡི་ལས་མཛོད་
ལ།། བཅོལ་པའི་ཕྲིན་ལས་གྲུབ་པར་མཛོད།། ཅེས་ཉམས་ཆག་བསྐང་ངོ་། །ལས་ཀྱི་ཁ་སྡུད་པ་བློ་
འདས་ཀྱི་ངང་ལ་བཤགས། དབལ་ཕུར་ནག་པོའི་ནང་སྐོང་། སྟག་ལའི་ཐུགས་ཀྱི་ཉིང་ཁུ། དབལ་བོན་བརྒྱུད་པའི་
མཛད་སྲོལ། ཕྱི་རབས་གཤེན་གྱིས་བརྩས་བཞགས་རྫོགས་སོ། །བཀྲ་ཤིས་དཔལ་འབར་འཛམ་གླིང་རྒྱན་འགྱུར་ཅིག །
བསྟན་དགྲ་མུ་སྟེགས་མཐའ་ནས་བརླག་གྱུར་ཅིག །དགེའོ། ། དགེའོ། ། དགེའོ། ། བཀྲ་ཤིས་ཤོག །
རྩ་གསུམ་ལྷ་ལ་ཕྱག་འཚལ་ལོ། །འདིར་འབྲུག་གསས་རྩ་སྒྲུབ་ཀྱི་བསྙེན་པ་བཏང་ཐབས་བླ་མའི་ཞལ་ཤེས་ལ། ཉིན་
རེ་བཞིན་འཕྲིན་ལས་གྱི་གཞུང་བསྲང་ལ། སྟོང་འཛབ་འབུམ་ཕྲག་གཅིག །འབྲུག་གསས་ཡབ་ལ་འབུམ་ཕྲག་གཅིག
ཡུམ་ལ་འབུམ་ཕྲག་གཅིག །གཟེ་མ་ལ་འབུམ་ཕྲག་གཅིག །སྒོ་བཞི་ལ་བརྒྱ་ཕྲག་གཅིག །ཞག་ལྔ་རེ་ལ་ཚོགས་འཁོར་
རེ་འབུལ་བས་དེ་ལ་བསྙེན་ཆེན་གཅིག་གོ །ཞེས་ཤར་རྫ་པའི་ཞལ་གསུང་རྣམ་དག་གོ །སརྦ་མངྒ་ལཾ། །
༄༅།། དབལ་ཕུར་དཀྱིལ་འཁོར་ལྷ་ལ་ཕྱག་འཚལ་ལོ། ། དབལ་ཕུར་རྩ་བའི་སྒྲུབ་པ་ལས།
སྲུང་བའི་མདེལ་ཁའི་འགྲེས་བྱང་ལ། རིན་ཆེན་སྣོད་དུ་གཏོར་མ་ཕུར་སོ་ཅན་གཅིག་ལ། མདུན་དུ་གཏོཪ་མཕུར་སོ་
ཅན་གཅིག་བཞག །གཡས་གཡོན་དུ་ཕུར་སོ་ཅན་རེ་རེ་བཞག །ཕྱོགས་བཞི་ལ་ཕུར་སོ་ཅན་བཞི་བཞག །ཕྱི་རིམ་འདོད་
ཡོན་ཕུན་སུམ་ཚོགས་པར་བཀོད། དེ་ནས་གཙང་དག་དང་བྱིན་རླབས་བྱ། གཏོར་མ་རྒྱ་མདུད་འབར་
བའི་གཞལ་ཡས་སུ་བསྒོམ། དེའི་དབུས་སུ་ཁྲོ་བོ་འབྲུག་གསས་ཆེམས་པ་ཡབ་ཡུམ་
ལ། ཕྱོགས་བཅུའི་ཁྲོ་བོ་ཡབ་ཡུམ་རྣམས་སྐུ་ལ་འོད་ཀྱི་ཚུལ་དུ་བསྒོམ། དེའི་ཕྱི་རིམ་
བསྲུང་བྱ་ཕོ་མོ་རྣམས་གུས་པའི་ཚུལ་དུ་བསྒོམ། དེའི་ཕྱི་རིམ་སྲུང་མ་ལས་མཁན་
རྣམས་ཀྱིས་བསྲུང་ཞིང་སྐྱོབས་པའི་ཚུལ་དུ་ཞལ་ནང་དུ་གཟིགས་ནས་བཞུགས་པར་
བསྒོམ། དེའི་ཕྱི་རིམ་གུར་ཁང་དགུ་རིམ་དུ་བསྒོམ། ལ དེ་ནས་སྲུང་སྔགས་འདི་བཟླའོ། །བསྭོ་
ཧཱུྃ་ཧེ་དྲགཱ་ཏིབ་ཏ་ཏིབ་ཏ་ཧཱུྃ་རཀྴ བསྭོ་མཱཾ་ཁ་རག་བྃ་ལིང་ཏཱཾ་རཀྴ དྲུང་མུ་ཙཀྲ་
པདྨ་རཏྣ་མུ་ཡེ་ཧ་ར་ཨཱོྃ་རཀྴ ཞེས། བརྒྱ་སྟོང་བཟླས་ལ། དེ་ནས་མདེལ་ཁ་ལྟར། བསྭོ། དབུས་
256

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
ཕྱོགས་གཞལ་ཡས་ཨེ་ཀློང་ནས། ཞེས་པ་ནས ཁྱོད་ལ་ཕྲིན་ལས་བཅོལ་བ་ནི། ༈ བདག་
དང་ཡོན་བདག་འཁོར་བཅས་རྣམས ཐུགས་རྗེ་ཆེན་པོའི་བྱིན་རླབས་ཀྱིས༎ སྟོང་
ཉིད་ཡེ་ཤེས་གུར་ཁང་དུ།། ཞེ་སྡང་གདུག་པའི་གདོན་ཚོགས་ཀྱི།། གནོད་པས་མི་
ཚུགས་བསྲུང་དུ་གསོལ།། ཕྱོགས་བཅུའི་ཁྲོ་བོས་བསྲུང་དུ་གསོལ། ལས་མཁན་ཕོ་
ཉས་བསྲུང་དུ་གསོལ༎ རིགས་རྟགས་ཕྱག་རྒྱས་བསྲུང་དུ་གསོལ། གནམ་ལྕགས་
ཐོག་གི་གུར་ཁང་དུ།། བདག་དང་ཡོན་བདག་བསྲུང་དུ་གསོལ། མེ་རླུང་ཆུ་ཡི་གུར་
ཁང་དུ།། བདག་དང་ཡོན་བདག་བསྲུང་དུ་གསོལ༎ མཚོན་ཆ་སྣ་དགུའི་གུར་ཁང་
དུ།། བདག་དང་ཡོན་བདག་བསྲུང་དུ་གསོལ། སྟོང་ཉིད་འབྱམས་ཡས་གུར་ཁང་དུ།
བདག་དང་ཡོན་བདག་བསྲུང་དུ་གསོལ། མེ་རི་དབལ་རྫོང་གུར་ཁང་དུ།། བདག་
དང་ཡོན་བདག་བསྲུང་དུ་གསོལ། ཞེས་འགྲེས་སོ། །འདིའང་ཤར་རྫ་པས་བྲིས་སོ། །དགེའོ། །